Clifford Geertz

Clifford James Geertz (23. elokuuta 1926 San Francisco – 30. lokakuuta 2006 Philadelphia) oli yhdysvaltalainen antropologi ja kuolemaansa asti Princetonin Institute for Advanced Studyn  emeritusprofessori. 

 Elämä 

Clifford Geertz syntyi Californian San Franciscossa. Palveltuaan Yhdysvaltain laivastossa toisessa maailmansodassa vuosina 1943–45 Geertz valmistui filosofian kandidaatiksi Antioch Collegessa 1950 ja filosofian tohtoriksi Harvardissa 1956, jossa hän opiskeli sosiaaliantropologiaa. Opetettuaan ensin lukuisissa kouluissa hän liittyi Chicagon yliopiston antropologiseen tiedekuntaan vuosiksi 1960–70. Hän toimi sosiologian professorina Princetonin Institute for Advanced Studyssä vuosina 1970–2000 ja sittemmin emeritus professori. Geertzille myönnettiin viitisentoista kunniatohtoruutta mm. Harvardista, Chicagon yliopistosta ja Cambridgestä. Hänen ensimmäinen vaimonsa oli antropologi Hildred Geertz ja toinen Karen Blu, myös antropologi. Clifford Geertz kuoli sydänleikkausta seuranneisiin komplikaatioihin vuonna 2006.

  Ajattelu ja työ 

Chicagon yliopistossa Geertz erikoistui symbolistiseen antropologiaan, joka tutkii ajatusten ("symbolien") merkitystä yhteisössä. Symbolit ohjaavat toimintaa. Kirjassaan "The Interpretation of Cultures" (1973) Geertz määrittää kulttuurin "perittyjen konseptien systeeminä, jota ilmaistaan symbolisissa muodoissa ihmisten kommunikoidessa, pitäessä yllä ja kehittäessä tietoisuuttaan ja asennettaan elämään" (1973:89). Kulttuurin tarkoituksena on määrittää elämän tarkoitusta ja tehdä siitä ymmärrettävää. Antropologien tehtävänä on yrittää (vaikkakin täydellinen onnistuminen on mahdottomuus) tulkita kutakin kulttuuria ohjaavia symboleja (syvällinen kuvaus). Hänen usein lainattu esseensä "Deep Play: Notes on the Balinese Cockfight" sisälsi "kulttuurien tulkinnan", klassisen esimerkin syvällisestä kuvauksesta antropologin työssä. Geetz oli ensimmäisiä, jotka huomioivat yleiskielen filosofian ja kirjallisuusanalyysin mahdollisuudet sosiologisten kysymysten tulkinnassa. 

Hän suoritti laajaa etnografista tutkimusta Kaakkois-Aasiassa ja Pohjois-Afrikassa.  Hän osallistui sosiaali- ja kulttuuriteorian kehittämiseen ja on yhä merkittävä antropologian ihmisten elämänraamien merkitysten tutkimuksessa. Hän tutki uskontoa, erityisesti islamia, basaarikaupankäyntiä, taloudellista kehitystä, perinteisiä poliittisia järjestelmiä sekä kyläyhteisö- ja perhe-elämää. Kuollessaan hän tutki etnisen monimuotoisuuden yleiskysymyksiä ja niiden merkitystä nykymaailmalle. 

Geertzin ura kulki vuosien varrella useiden ajattelun koulukuntien kautta. Yksi toisensa jälkeen hän totesi eri koulukuntien rajoittuneisuudet, ja jatkoi eteenpäin. Hänen lopullisena tavoitteenaan oli kehittää vahva näkökulma monimuotoisen sosiaalisen systeemin järjestyksen sisältämään objektiiviseen todellisuuteen. Hän tunnisti  tutkimuksen vaikeudet objektiivisen todellisuuden kuvauksessa: ihmiset kuvailevat tutkijoille mitä uskovat motiiveikseen, kun samalla heidän käytöksensä on kuvailun kanssa ristiriitaista. Tämä johtuu osaltaan siitä, että ihmisten on vaikea kuvailla elämäntapojaan, jotka olettavat normaaleiksi; osaltaan siitä, miten etnografian tutkijat muotoilevat tutkimuslähtökohtansa ja -rajaukset; ja osaksi sosiaaliselle järjestykselle luonteenomaisesta monimutkaisuudesta.

 Julkaisuja 
 Keskeiset julkaisut 
 The Religion of Java (1960), University Of Chicago Press 1976 paperback: 
 Peddlers and Princes: Social Development and Economic Change in Two Indonesian Towns (1963), University Of Chicago Press 1968 paperback: 
 Agricultural Involution: the process of ecological change in Indonesia (1964)
 Islam Observed, Religious Development in Morocco and Indonesia (1968), University Of Chicago Press 1971 paperback: 
 The Interpretation of Cultures (1973), Basic Books 2000 paperback: 
Kinship in Bali (1975) coauthor: Hildred Geertz, University Of Chicago Press 1978 paperback: 
 Negara: The Theatre State in Nineteenth Century Bali (1980), Princeton University Press 2001 paperback: 
 Local Knowledge: Further Essays in Interpretive Anthropology (1983), Basic Books 2000 paperback: 
 "Anti-Anti-Relativism" (1984), American Anthropologist, vol. 86, no. 2, pp. 263–278.
 Works and Lives: The Anthropologist As Author (1988), Stanford University Press 1990 paperback: 
 After the Fact: Two Countries, Four Decades, One Anthropologist, Harvard University Press 1995 paperback: 
 Available Light: Anthropological Reflections on Philosophical Topics, Princeton University Press 2000 paperback: 
 "An inconstant profession: The anthropological life in interesting times" (2002), Annual Review of Anthropology, vol. 31, pp. 1–19

 Lähteet 

 Geertz, C., Shweder, R. A., & Good, B. (2005). Clifford Geertz by his colleagues. Chicago: University of Chicago Press.
 University of Chicago, & Geertz, C. (1963). Old societies and new States; the quest for modernity in Asia and Africa. [New York]: Free Press of Glencoe.

 Aiheesta muualla 
 HyperGeertz@WorldCatalogue Kattava dokumentaatio kaikista Clifford Geertzin teoksista kaikilla kielillä
 Interview of Clifford Geertz (video)
 Big Ideas: Clifford Geertz
 Clifford Geertz: A Life of Learning (Charles Homer Haskins luento 1999)
 Obituary at Institute for Advanced Study
 Hyper Geertz World Catalogue HTM
 Clifford Geertz, Cultural Anthropologist, Is Dead at 80 Andrew L. Yarrow 1.11. 2006, New York Times
  New Academic and Deep Book about the Work of Clifford Geertz: Nature, symbol and culture in Clifford Geertz, Enrique Anrubia, painettu Espanjassa, 2008

Luokka:Yhdysvaltalaiset antropologit
Luokka:Vuonna 1926 syntyneet
Luokka:Vuonna 2006 kuolleet